Orasoja paljand
Orasoja paljand on paljand Orasoja kaldal; halduslikult Ida-Viru maakonnas Narva-Jõesuu linnas Vodava külas.. Paljand on arvele võetud ürglooduse objektina. Paljand asub Orasoja kanjonis. Selle ülemises osas paljandub Orasoja kihistik, mille stratotüübiks paljand ka on. Allpool paljandub Suurejõe kihistiku liivakivi. Aastal 2003 paljandus ülemises servas veel 30 cm Türisalu kihistu Toolse kihistiku argilliiti, alumised 15 cm olid aga Tiskre kihistu liivakivid. Toona määratleti Suurejõe kihistiku liivakivi Rannu kihistikku kuuluvaks.